ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
സാഗർ പരിക്രമ യാത്ര: കേന്ദ്രമന്ത്രി ശ്രീ പർഷോത്തം രൂപാല കൊച്ചിയിൽ എഫ്പിഒ മാർക്കറ്റിംഗ് യോഗത്തിൽ പങ്കെടുത്തു
പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള ഗവൺമെന്റ് അധികാരത്തിൽ വന്നതിനു ശേഷം കാർഷിക മേഖലയിൽ ഉൾപ്പടെ, എല്ലാ മേഖലകളിലും വിപ്ലവകരമായ മാറ്റങ്ങളാണ് സംഭവിച്ചുകൊണ്ടിരിക്കുന്നതെന്ന് ശ്രീ പർഷോത്തം രൂപാല
കൊച്ചി: ജൂൺ 10 , 2023
പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള ഗവൺമെന്റ് അധികാരത്തിൽ വന്നതിനു ശേഷം കാർഷിക മേഖലയിൽ ഉൾപ്പടെ, എല്ലാ മേഖലകളിലും വിപ്ലവകരമായ മാറ്റങ്ങളാണ് സംഭവിച്ചുകൊണ്ടിരിക്കുന്നതെന്ന് കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന വകുപ്പ് മന്ത്രി ശ്രീ പർഷോത്തം രൂപാല . കർഷകർ നേരിടുന്ന പ്രശ്നങ്ങൾ പരിഹരിക്കാൻ നിരവധി പദ്ധതികളാണ് കേന്ദ്രം ഇതിനോടകം ആവിഷ്കരിച്ച് നടപ്പാക്കിയതെന്നും അദ്ദേഹം ചൂണ്ടിക്കാട്ടി.
കേന്ദ്ര സംരംഭമായ 'സാഗർ പരിക്രമ' യാത്രയുടെ ഏഴാം ഘട്ടത്തിന്റെ ഭാഗമായി ഇന്ന് കൊച്ചിയിൽഎഫ് പി ഒ മാർക്കറ്റിംഗ് മീറ്റായ ബിസിനെസ്സ് - മീറ്റ് -23 ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.
രാജ്യമെമ്പാടുമുള്ള മത്സ്യത്തൊഴിലാളികൾ അവരുടെ ഉപജീവനമാർഗം മെച്ചപ്പെടുത്തുന്നതിന് പിന്തുണ നൽകണമെന്ന് ഉയർന്ന ആവശ്യം കണക്കിലെടുത്ത് പ്രധാനമന്ത്രി ഫിഷറീസ് പ്രത്യേക വകുപ്പ് സ്ഥാപിച്ചുവെന്നും സ്വാതന്ത്ര്യം ലഭിച്ചതിനുശേഷം 2014 വരെ മത്സ്യമേഖലയിലെ നിക്ഷേപം ഏകദേശം 3,681 കോടി രൂപ മാത്രമാണെന്നും ശ്രീ പർഷോത്തം രൂപാല അറിയിച്ചു. അടിസ്ഥാന യാഥാർത്ഥ്യങ്ങൾ മനസ്സിലാക്കി മത്സ്യമേഖലയിൽ 32,000 കോടി രൂപ നീക്കിവച്ച് 2014 മുതൽ പിഎംഎംഎസ്വൈ, എഫ്ഐഡിഎഫ് തുടങ്ങിയ പദ്ധതികൾ ഗവൺമെന്റ് അവതരിപ്പിച്ചതായും അദ്ദേഹം അറിയിച്ചു. കാർഷിക മേഖലക്ക് മാത്രമായി 2.5 ലക്ഷം കോടി രൂപ ഈ ഗവൺമെന്റ് ഇതുവരെ നീക്കി വച്ചതായും അദ്ദേഹം കൂട്ടിച്ചേർത്തു
മൃഗ സംരക്ഷണത്തിനായി നടപ്പാക്കി വരുന്ന നൂതന പദ്ധതികളെ കുറിച്ച് പരാമർശിക്കവെ, ആദ്യമായി മൃഗ പരിചരണത്തിനായി 100 ശതമാനം ഗ്രാന്റോടെ മൊബൈൽ വെറ്റിനറി യൂണിറ്റുകൾ ആരംഭിച്ചതായും അദ്ദേഹം എടുത്തു പറഞ്ഞു.
കർഷകരുടെ ഉന്നമനത്തിനായി പ്രവർത്തിക്കുന്ന ഫാർമർ പ്രൊഡ്യൂസേഴ്സ് ഓർഗനൈസേഷനുകൾ അവരുടെ വിളകൾക്ക് നല്ല വില ലഭിക്കാൻ കൂടുതൽ ശ്രമിക്കണമെന്ന് ഉദ്ഘാടന പ്രസംഗത്തിൽ കേന്ദ്രമന്ത്രി അഭ്യർത്ഥിച്ചു. സർക്കാരിന്റെ പദ്ധതികൾ കർഷകരിലെത്തിക്കാനും നടപ്പാക്കാനും എഫ്പിഒകൾ ശ്രമിക്കണമെന്നും ശ്രീ രൂപാല പറഞ്ഞു.
.
ശ്രീ പർഷോത്തം രൂപാല ബിസിനസ് മീറ്റ് 23 യുടെ ഭാഗമായി സംഘടിപ്പിച്ച പ്രദർശനത്തിന്റെ ഉദ്ഘാടനം നിർവഹിക്കുകയും വിവിധ സ്റ്റാളുകൾ സന്ദർശിക്കുകയും ചെയ്തു .
നാളെ രാവിലെ കൊച്ചിൻ പോർട്ടിൽ നടക്കുന്ന പരിപാടിയിൽ കേന്ദ്രമന്ത്രി കൊച്ചിൻ ഫിഷിംഗ് ഹാർബറിന്  തറക്കല്ലിടും .
ജൂൺ 7 ന് ആരംഭിച്ച സാഗർ പരിക്രമ യാത്രയുടെ ഭാഗമായി കേന്ദ്ര മന്ത്രിമാരായ ശ്രീ പർഷോത്തം രൂപാല, ഡോ എൽ. മുരുകൻ എന്നിവർ അടങ്ങുന്ന മന്ത്രി തല സംഘം ഇതുവരെ കാസർഗോഡ് , മാഹി , കോഴിക്കോട്, തൃശ്ശൂർ എന്നീ പ്രദേശങ്ങൾ സന്ദർശിക്കുകയും മത്സ്യ ബന്ധന മേഖലയിൽ പ്രവർത്തിക്കുന്നവരുമായും മത്സ്യ തൊഴിലാളികളുമായും സംവദിക്കുകയും ചെയ്തു
മത്സ്യത്തൊഴിലാളികളെയും മത്സ്യകർഷകരെയും വിവിധ ഗവൺമെൻറ് പദ്ധതികളുടെ ഗുണഭോക്താക്കളെയും കാണാനും സംവദിക്കാനും അവരുടെ പ്രശ്നങ്ങളെ അറിയാനും രാജ്യത്തെ മത്സ്യബന്ധന മേഖലയുടെ വളർച്ചയെ ത്വരിതപ്പെടുത്താനുമുള്ള അവരുടെ നിർദ്ദേശങ്ങൾ മനസ്സിലാക്കാനും പരിപാടി ലക്ഷ്യമിടുന്നു.
(
പ്രധാനമന്ത്രിയുടെ ഓഫീസ്
ആന്ധ്രാപ്രദേശിലെ ബസ് അപകടത്തില് മരിച്ചവര്ക്ക് പ്രധാനമന്ത്രി പിഎംഎന്ആര്എഫില് നിന്ന് സഹായധനം പ്രഖ്യാപിച്ചു
ആന്ധ്രാപ്രദേശിലെ വെസ്റ്റ് ഗോദാവരിയില് ബസ് അപകടത്തില്പ്പെട്ടവര്ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്ന്  നിന്ന് പ്രധാനമന്ത്രി ശ്രീ നരേന്ദ്ര മോദി ധനസഹായം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
'ആന്ധ്രപ്രദേശിലെ പശ്ചിമ ഗോദാവരിയില് ബസ് അപകടത്തില് മരിച്ചവരുടെ അടുത്ത ബന്ധുക്കള്ക്ക് PMNRF-ല് നിന്ന് 2 ലക്ഷം രൂപ വീതം ധനസഹായം പ്രധാനമന്ത്രി @narendramodi പ്രഖ്യാപിച്ചു.'
പ്രധാനമന്ത്രിയുടെ ഓഫീസ്
ഗുരു ഗോബിന്ദ് സിംഗിന്റെ ആശയങ്ങളിൽ നിന്ന് പ്രചോദനം ഉൾക്കൊണ്ടാണ് രാജ്യം മുന്നോട്ട് പോകുന്നത്: പ്രധാനമന്ത്രി
ശ്രീ ഗുരു ഗോവിന്ദ് സിംഗ് ജിയെ അദ്ദേഹത്തിന്റെ ജന്മദിനത്തോടനുബന്ധിച്ചുള്ള പ്രകാശ പർവ്വത്തിൽ പ്രധാനമന്ത്രി ശ്രീ നരേന്ദ്ര മോദി വണങ്ങി. പ്രധാൻ മന്ത്രി ആവാസ് യോജന - ഗ്രാമിന് കീഴിൽ യുപിയിലെ ആറ് ലക്ഷത്തിലധികം ഗുണഭോക്താക്കൾക്ക് ധനസഹായം നൽകിയതിന് ശേഷം സംസാരിക്കുകയായിരുന്നു അദ്ദേഹം.
പ്രകാശ പർവ്വ ദിനത്തിൽ പ്രധാനമന്ത്രി ഗുണഭോക്താക്കളെ ആശംസിക്കുകയും ചെയ്തു . ഗുരു സാഹിബ് തന്നോട് വളരെ കൃപ കാണിക്കുകയും സേവിക്കാൻ ധാരാളം അവസരങ്ങൾ നൽകുകയും ചെയ്തുവെന്ന് തനിക്ക് തോന്നുന്നുവെന്നും അദ്ദേഹം പറഞ്ഞു. സേവനത്തിന്റെയും സത്യത്തിന്റെയും പാത പിന്തുടരുമ്പോൾ വെല്ലുവിളികൾ ഏറ്റെടുക്കാൻ ഗുരു സാഹിബിന്റെ ജീവിതവും സന്ദേശവും നമ്മെ പ്രചോദിപ്പിക്കുന്നു. ഈ ശക്തിയും ധൈര്യവും സേവനത്തിന്റെയും സത്യത്തിന്റെയും മനോഭാവത്തിൽ നിന്ന് ഉരുത്തിരിയുന്നതാണെന്നും ഗുരു ഗോബിന്ദ് സിംഗ് ജി കാണിച്ച ഈ പാതയിലാണ് രാജ്യം നീങ്ങുന്നതെന്നും ശ്രീ മോദി പറഞ്ഞു.
പ്രധാനമന്ത്രിയുടെ ഓഫീസ്
എൻസിസി ദിനത്തിൽ എൻസിസി കേഡറ്റുകൾക്ക് പ്രധാനമന്ത്രി ആശംസകൾ നേർന്നു
എൻസിസി പൂർവ്വ വിദ്യാർത്ഥി സംഘടനയെ സമ്പന്നമാക്കാൻ എൻസിസിപൂർവ്വ വിദ്യാർത്ഥികളോട് അഭ്യർത്ഥിച്ചു
എൻസിസി ദിനത്തിൽ എൻസിസി കേഡറ്റുകൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. രാജ്യത്തുടനീളമുള്ള എൻസിസി പൂർവ്വ വിദ്യാർത്ഥികളോട് അവരുടെ പിന്തുണയും അസോസിയേഷന്റെ പ്രവർത്തനങ്ങളിൽ പങ്കാളിത്തവും നൽകി എൻസിസി അലുംനി അസോസിയേഷനെ സമ്പന്നമാക്കാൻ ശ്രീ മോദി അഭ്യർത്ഥിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"എൻസിസി ദിനത്തിൽ ആശംസകൾ. "ഐക്യവും അച്ചടക്കവും" എന്ന മുദ്രാവാക്യത്തിൽ നിന്ന് പ്രചോദനം ഉൾക്കൊണ്ട്, ഇന്ത്യയിലെ യുവാക്കൾക്ക് അവരുടെ യഥാർത്ഥ കഴിവുകൾ തിരിച്ചറിയാനും രാഷ്ട്ര നിർമ്മാണത്തിന് സംഭാവന നൽകാനും എൻസിസി മികച്ച അനുഭവം നൽകുന്നു. ജനുവരിയിൽ നടന്ന ഈ വർഷത്തെ എൻസിസി റാലിയിലെ എന്റെ പ്രസംഗം ഇതാ:
കുറച്ച് ദിവസങ്ങൾക്ക് മുമ്പ്, ഝാൻസിയിലെ 'രാഷ്ട്ര രക്ഷാ സമർപ്പൺ പർവ്' സമയത്ത്, എൻസിസി അലുമ്നി അസോസിയേഷന്റെ ആദ്യ അംഗമായി രജിസ്റ്റർ ചെയ്യാൻ എനിക്ക് ബഹുമതി ലഭിച്ചു. എൻ.സി.സി.യുമായി ബന്ധപ്പെട്ട എല്ലാവരെയും ഒരുമിച്ചുകൊണ്ടുവരാനുള്ള ശ്ലാഘനീയമായ ശ്രമമാണ് പൂർവവിദ്യാർഥി സംഘടനയുടെ രൂപീകരണം.
ഇന്ത്യയിലുടനീളമുള്ള എൻസിസി പൂർവ്വ വിദ്യാർത്ഥികളോട് അവരുടെ പിന്തുണയും അസോസിയേഷന്റെ പ്രവർത്തനങ്ങളിൽ പങ്കാളിത്തവും നൽകി എൻസിസി അലുംനി അസോസിയേഷനെ സമ്പന്നമാക്കാൻ ഞാൻ അഭ്യർത്ഥിക്കുന്നു. എൻസിസി അനുഭവം കൂടുതൽ ഊർജ്ജസ്വലവും അർത്ഥപൂർണ്ണവുമാക്കാൻ കേന്ദ്ര ഗവൺമെന്റ് നിരവധി ശ്രമങ്ങൾ നടത്തിയിട്ടുണ്ട്.
https://t.co/CPMGLryRXX"
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 47.85 കോടി ഡോസ് വാക്സിൻ
രാജ്യത്താകമാനം ഇതുവരെ 3,08,96,354 പേർ രോഗമുക്തരായി
രോഗമുക്തി നിരക്ക് 97.38%
കഴിഞ്ഞ 24 മണിക്കൂറിനിടെ 38,887 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 30,549 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,04,958
ചികിത്സയിലുള്ളത് ആകെ രോഗബാധിതരുടെ 1.28 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.39 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.85%; അഞ്ച് ശതമാനത്തിൽ താഴെ തുടരുന്നു
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 47.12 കോടി പരിശോധനകൾ.
പ്രധാനമന്ത്രിയുടെ ഓഫീസ്
ശ്രീ ഗുരു തേജ് ബഹാദൂർ ജിയുടെ 400-ാം പ്രകാശ് പുരബിനോടനുബന്ധിച് ഏപ്രിൽ 21 ന് ചുവപ്പു കോട്ടയിലെ ആഘോഷങ്ങളിൽ പ്രധാനമന്ത്രി പങ്കെടുക്കും
ശ്രീ ഗുരു തേജ് ബഹാദൂർ ജിയുടെ 400-ാം പ്രകാശ് പുരബിനോടനുബന്ധിച് ഏപ്രിൽ 21 ന് ചുവപ്പു കോട്ടയിൽ നടക്കുന്ന ആഘോഷങ്ങളിൽ പ്രധാനമന്ത്രി ശ്രീ. നരേന്ദ്ര മോദി പങ്കെടുക്കും. അദ്ദേഹം സദസ്സിനെ അഭിസംബോധന ചെയ്യുകയും സ്മരണിക നാണയത്തിന്റെയും തപാൽ സ്റ്റാമ്പിന്റെയും പ്രകാശനം നിർവ്വഹിക്കുകയും ചെയ്യും.
ഡൽഹി സിഖ് ഗുരുദ്വാര മാനേജ്മെന്റ് കമ്മിറ്റിയുടെ സഹകരണത്തോടെ കേന്ദ്ര ഗവൺമെന്റാണ് പരിപാടി സംഘടിപ്പിക്കുന്നത്. രണ്ട് ദിവസത്തെ പരിപാടിയിൽ രാജ്യത്തിന്റെ വിവിധ ഭാഗങ്ങളിൽ നിന്നുള്ള റാഗികളും കുട്ടികളും 'ശബദ് കീർത്തന'ത്തിൽ പങ്കെടുക്കും. ഗുരു തേജ് ബഹാദൂർ ജിയുടെ മഹത്തായ ജീവിതം ചിത്രീകരിക്കുന്ന ലൈറ്റ് ആൻഡ് സൗണ്ട് ഷോയും ഉണ്ടായിരിക്കും. ഇതിന് പുറമെ സിഖുകാരുടെ പരമ്പരാഗത ആയോധന കലയായ 'ഗട്ക'യും സംഘടിപ്പിക്കും.
ലോക ചരിത്രത്തിലെ മതവും മാനുഷിക മൂല്യങ്ങളും ആദർശങ്ങളും തത്വങ്ങളും സംരക്ഷിക്കുന്നതിനായി തന്റെ ജീവൻ ബലിയർപ്പിച്ച ഒമ്പതാമത്തെ സിഖ് ഗുരു ഗുരു തേജ് ബഹാദൂർ ജിയുടെ അനുശാസനങ്ങൾ ഉയർത്തിക്കാട്ടുകയാണ് പരിപാടിയുടെ മുഖ്യ ലക്ഷ്യം . മുഗൾ ഭരണാധികാരി ഔറംഗസേബിന്റെ ആജ്ഞപ്രകാരം കാശ്മീരി പണ്ഡിറ്റുകളുടെ മതസ്വാതന്ത്ര്യത്തെ പിന്തുണച്ചതിന് അദ്ദേഹത്തെ വധിച്ചു. അദ്ദേഹത്തിന്റെ ചരമവാർഷികം എല്ലാ വർഷവും നവംബർ 24-ന് ഷഹീദി ദിവസ് ആയി ആചരിക്കുന്നു. ഡൽഹിയിലെ ഗുരുദ്വാര സിസ് ഗഞ്ച് സാഹിബും ഗുരുദ്വാര റകാബ് ഗഞ്ചും അദ്ദേഹത്തിന്റെ വിശുദ്ധ ത്യാഗവുമായി ബന്ധപ്പെട്ടിരിക്കുന്നു. അദ്ദേഹത്തിന്റെ പാരമ്പര്യം രാഷ്ട്രത്തെ ഒരുമിപ്പിക്കുന്ന ഒരു വലിയ ശക്തിയായി വർത്തിക്കുന്നു.
--ND--
(
പെട്രോളിയം, പ്രകൃതി വാതക മന്ത്രാലയം
ശ്രീ ധർമേന്ദ്ര പ്രധാൻ 56 സിഎൻജി സ്റ്റേഷനുകൾ രാഷ്ട്രത്തിന് സമർപ്പിച്ചു
(കേന്ദ്ര പെട്രോളിയം പ്രകൃതി വാതക, ഉരുക്ക് മന്ത്രി ശ്രീ ധർമേന്ദ്ര പ്രധാൻ 56 സിഎൻജി സ്റ്റേഷനുകൾ രാഷ്ട്രത്തിന് സമർപ്പിച്ചു. കേരളം, ആന്ധ്രപ്രദേശ്, ഉൾപ്പെടെ 13 സംസ്ഥാനങ്ങളിലും ചണ്ഡിഗഢിലുമാണ് ഈ സിഎൻജി സ്റ്റേഷനുകൾ.
കഴിഞ്ഞ 6 വർഷത്തിനിടെ സിഎൻജി സ്റ്റേഷനുകളുടെ എണ്ണം 947 ൽ നിന്ന് 2300 ലും അധികമായിട്ടുണ്ടെന്ന് ചടങ്ങിൽ സംസാരിച്ച മന്ത്രി പറഞ്ഞു. നിലവിൽ രാജ്യത്തെ 400 ലധികം ജില്ലകളെ സിറ്റിഗ്യാസ് വിതരണ ശൃംഖലയിൽ ഉൾപ്പെടുത്തിയിട്ടുണ്ട്. പെട്രോളിയം ആൻഡ് നാച്ചുറൽ ഗ്യാസ് റെഗുലേറ്ററി ബോർഡ്  പതിനൊന്നാംവട്ട സിജിഡി ബിഡ്ഡിംഗ് റൗണ്ടിന് തയാറെടുക്കുകയാണ്, അതിനുശേഷം 50-100 അധികം ജില്ലകൾക്ക് ശുദ്ധമായ ഇന്ധനം ലഭിക്കും.
വാതക അധിഷ്ഠിത സമ്പദ്വ്യവസ്ഥയിലേക്ക് ഇന്ത്യ നീങ്ങുകയാണെന്ന് ശ്രീ പ്രധാൻ പറഞ്ഞു. ഇതിന് സൗകര്യമൊരുക്കാൻ അടിസ്ഥാന സൗകര്യങ്ങൾ നൽകാൻ സർക്കാർ പ്രതിജ്ഞാബദ്ധമാണെന്നും ഇതിനായി 17,000 കിലോമീറ്റർ നീളമുള്ള പൈപ്പ് ലൈൻ സ്ഥാപിക്കുമെന്നും അദ്ദേഹം പറഞ്ഞു. നാഷനൽ ഗ്യാസ് ഗ്രിഡ് സമയബന്ധിതമായി പൂർത്തിയാക്കാനുള്ള ശ്രമങ്ങളും നടക്കുന്നു.
സബ്കാ സാത് സബ്കാ വികാസ് മനോഭാവത്തോടെ രാജ്യത്ത് നീല ജ്വാല വിപ്ലവം സൃഷ്ടിക്കാൻ സർക്കാർ പ്രവർത്തിക്കുന്നുണ്ടെന്ന് അദ്ദേഹം പറഞ്ഞു. 28 കോടിയിലധികം ഇന്ത്യക്കാർക്ക് എൽപിജി കണക്ഷനുകൾ നൽകിയിട്ടുണ്ട്, കൂടാതെ 5 കോടി വീടുകൾക്ക് പിഎൻജി കണക്ഷൻ നൽകാനുള്ള സ്വപ്നപദ്ധതിയും നടക്കുന്നു.
രാജ്യത്തെ സിബിജി ഇക്കോ സിസ്റ്റം വളർച്ചയ്ക്ക് സഹായിച്ചതിന് കേന്ദ്ര ധനമന്ത്രാലയത്തിനും റിസർവ് ബാങ്കിനും മന്ത്രി നന്ദി അറിയിച്ചു. കംപ്രസ്ഡ് ബയോ ഗ്യാസ്  മുൻഗണനാ മേഖലയിൽ റിസർവ് ബാങ്ക് ഉൾപ്പെടുത്തിയിട്ടുണ്ട്. ഇത് സംരംഭകർക്ക് കുറഞ്ഞ പലിശയിൽ എളുപ്പത്തിൽ വായ്പ ലഭ്യമാക്കുന്നതിനും സഹായിക്കും.
പെട്രോളിയം, പ്രകൃതിവാതക മന്ത്രാലയത്തിലെ മുതിർന്ന ഉദ്യോഗസ്ഥർ, ഓയിൽ മാർക്കറ്റിംഗ് കമ്പനികൾ, സിഎൻജി സ്റ്റേഷനുകൾ സ്ഥാപിക്കുന്ന കമ്പനികൾ എന്നിവർ ചടങ്ങിൽ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
20 കോടി പരിശോധനകളുമായി ഇന്ത്യ അഭൂതപൂർവമായ റെക്കോഡിൽ
രോഗികളുടെ എണ്ണം 1.5 ലക്ഷത്തിൽ താഴുന്നു - 8 മാസത്തിനിടയിലെ ഏറ്റവും താഴ്ന്ന നിരക്ക്
വാക്സിനേഷൻ ഗുണഭോക്താക്കളുടെ ആകെ എണ്ണം 54 ലക്ഷത്തിൽ കൂടുതൽ
21 ദിവസത്തിനുള്ളിൽ 5 ദശലക്ഷം പേർക്ക് കൊവിഡ് വാക്സിനേഷൻ നൽകി ഇന്ത്യ:
കൊവിഡ് പരിശോധനകളുടെ എണ്ണത്തിൽ ഇന്ത്യ അഭൂതപൂർവമായ റെക്കോർഡ് രേഖപ്പെടുത്തി. ഇന്ന് മൊത്തം 20 കോടി  പരിശോധനകളുടെ നാഴികക്കല്ലാണ് മറികടന്നത്. കഴിഞ്ഞ 24 മണിക്കൂറിനുള്ളിൽ 7,40,794 പരിശോധന നടത്തി.
പരിശോധനാ സംഖ്യ കുത്തനെ ഉയരുന്നതിൽ രാജ്യവ്യാപകമായി അടിസ്ഥാന സൗകര്യ വിപുലീകരണം നിർണായക പങ്ക് വഹിച്ചു. 1,214 ഗവൺമെൻ്റ് ലബോറട്ടറികളും 1,155 സ്വകാര്യ ലബോറട്ടറികളും ഉൾപ്പെടെ 2369 ടെസ്റ്റിംഗ് ലാബുകൾ ഉള്ളതിനാൽ ദൈനംദിന പരിശോധന ശേഷിക്ക് ഗണ്യമായ വർധനവുണ്ടായി.
പോസിറ്റിവിറ്റി നിരക്കും കുറയുന്നു, ഇപ്പോൾ ഇത് 5.39% ആണ്. സുസ്ഥിര അടിസ്ഥാനത്തിൽ ഉയർന്ന തോതിലുള്ള സമഗ്ര പരിശോധന ദേശീയ പോസിറ്റിവിറ്റി നിരക്ക് കുറയ്ക്കുന്നതിന് കാരണമായി. കുറഞ്ഞ ദൈനംദിന കേസുകൾക്കൊപ്പം ഉയർന്ന ദൈനംദിന പരിശോധനയുടെ ഫലമായാണ് പോസിറ്റിവിറ്റി നിരക്ക് കുറയുന്നത്.
ഇന്ത്യയിൽ മൊത്തം സജീവ രോഗികളുടെ എണ്ണത്തിൽ ക്രമാനുഗതമായ കുറവ് തുടരുകയാണ്. ഇന്ന് 1.5 ലക്ഷമായി  കുറഞ്ഞു, ഇത് 8 മാസത്തിനിടയിലെ ഏറ്റവും താഴ്ന്ന നിരക്കാണ്. ഇത് രാജ്യത്തെ മൊത്തം പോസിറ്റീവ് കേസുകളുടെ 1.37% മാത്രമാണ്.
കഴിഞ്ഞ 24 മണിക്കൂറിനുള്ളിൽ നൂറിലധികം മരണങ്ങൾ  രേഖപ്പെടുത്തി.
2021 ഫെബ്രുവരി 06 ന് രാവിലെ 08:00 വരെ രാജ്യവ്യാപകമായി കൊവിഡ് വാക്സിനേഷൻ ഗുണഭോക്താക്കളുടെ എണ്ണം 54 ലക്ഷം  കവിഞ്ഞു.
ഓരോ ദിവസവും വാക്സിനേഷൻ എടുക്കുന്ന ഗുണഭോക്താക്കളുടെ എണ്ണത്തിൽ സ്ഥിരവും പുരോഗമനപരവുമായ വർദ്ധനവ് കാണിക്കുന്നു.
ഏറ്റവും വേഗതയിൽ കൊവിഡ് വാക്സിൻ 5 ദശലക്ഷം പേർക്കു നൽകിയ രാജ്യമാണ് ഇന്ത്യ. വെറും 21 ദിവസത്തിനുള്ളിലാണ് ഈ നേട്ടം കൈവരിക്കാനായത്. കൊവിഡ് വാക്സിനേഷൻ പ്രയത്നത്തിന് തുടക്കമിടാൻ മറ്റ് നിരവധി രാജ്യങ്ങൾക്ക് 60 ദിവസത്തിൽ കൂടുതൽ വേണ്ടി വന്നു.
കഴിഞ്ഞ 24 മണിക്കൂറിനുള്ളിൽ 10,502 സെഷനുകളിലായി 4,57,404 പേർക്ക് വാക്സിനേഷൻ നൽകി. 1,06,303 സെഷനുകൾ ഇതുവരെ നടത്തി. ഇതിൽ 3,01,537 ആരോഗ്യ പ്രവർത്തകരും 1,55,867 മറ്റു തൊഴിലാളികളും ഉൾപ്പെടുന്നു.
ദിനംപ്രതിയുള്ള പുതിയ കേസുകളിൽ കുറവും രോഗമുക്തരുടെ എണ്ണത്തിൽ വർദ്ധനവും ഇന്ത്യയിൽ രേഖപ്പെടുത്തിയിട്ടുണ്ട്. രോഗമുക്തി ഏകദേശം 97.19 ശതമാനത്തിലെത്തി. ആകെ 1,05,10,796 പേർ സുഖം പ്രാപിച്ചു. കഴിഞ്ഞ 24 മണിക്കൂറിനുള്ളിൽ 14,488 രോഗികൾ സുഖം പ്രാപിച്ച് ആശുപത്രിവിട്ടു.
രോഗമുക്തി നേടിയ പുതിയ കേസുകളിൽ 82.07% ആറു സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായാണ്.
പുതുതായി രോഗമുക്തി നേടിയ 6,653 കേസുകളുമായി കേരളം ഒറ്റ ദിവസത്തെ പരമാവധി രോഗമുക്തി റിപ്പോർട്ട് ചെയ്തു. കഴിഞ്ഞ 24 മണിക്കൂറിനുള്ളിൽ 3,573 പേർ മഹാരാഷ്ട്രയിലും 506 പേർ തമിഴ്നാട്ടിലും രോഗമുക്തരായി.
ഏറ്റവും കൂടുതൽ കേസുകൾ പ്രതിദിനം പുതിയ കേസുകൾ റിപ്പോർട്ട് ചെയ്ത് കേരളത്തിൽ  ആണ്. മഹാരാഷ്ട്രയിൽ 2,628, തമിഴ്നാട്ടിൽ 489.
പുതിയ മരണങ്ങളിൽ 81.05% ആറ് സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായാണ്. ഏറ്റവും കൂടുതൽ ആളപായമുണ്ടായത് മഹാരാഷ്ട്രയിലാണ് . കേരളത്തിൽ 19 മരണങ്ങളും ചത്തീസ്ഗഡിൽ എട്ട് മരണങ്ങളും രേഖപ്പെടുത്തി.
രണ്ട് സംസ്ഥാനങ്ങളിൽ മാത്രമാണ് പത്തിലധികം മരണങ്ങൾ രേഖപ്പെടുത്തിയത്.
ന്യൂനപക്ഷകാര്യ മന്ത്രാലയം
ഇന്ത്യയില്നിന്ന് ഇത്തവണ 2 ലക്ഷം ഹജ്ജ് തീര്ത്ഥാടകര്; ആദ്യ സംഘത്തിന്റെ യാത്ര കേന്ദ്ര ന്യൂനപക്ഷകാര്യമന്ത്രി ഫ്ളാഗ് ഓഫ് ചെയ്തു
ഇന്ത്യയില് നിന്നുള്ള ഹജ്ജ് തീര്ത്ഥാടകരുടെ ആദ്യ സംഘം ന്യൂഡല്ഹിയില്നിന്നും ഇന്നലെ യാത്ര തിരിച്ചു. 202 വനിതകളടക്കം 419 തീര്ത്ഥാടകരാണ് ആദ്യ വിമാനത്തിലുള്ളത്. ഉത്തര് പ്രദേശിലെ അലിഗഢ്, ആഗ്ര, മീററ്റ്, രാംപൂര്, ബുലന്ദ്ഷഹര് എന്നിവിടങ്ങളില്നിന്നുള്ളവരാണ് ഈ തീര്ത്ഥാടകര്. കേന്ദ്ര ന്യൂനപക്ഷകാര്യമന്ത്രി ശ്രീ.മുഖ്താര് അബ്ബാസ് നഖ്വി ന്യൂഡല്ഹി ഇന്ദിരാഗാന്ധി അന്താരാഷ്ട്ര വിമാനത്താവളത്തില് യാത്ര ഫ്ളാഗ് ഓഫ് ചെയ്തു. രാജ്യത്തിന്റെ സുരക്ഷയ്ക്കും പുരോഗതിയ്ക്കും വേണ്ടി പ്രാര്ത്ഥിക്കാന് ശ്രീ. നഖ്വി തീര്ത്ഥാടകരോടഭ്യര്ത്ഥിച്ചു.
സ്വാതന്ത്ര്യത്തിനുശേഷം ഇന്ത്യയില് നിന്ന് ഇതാദ്യമായി 2 ലക്ഷം മുസ്ലിംങ്ങള് സബ്സിഡിയില്ലാതെ ഹജ്ജ് കര്മ്മത്തിനായി യാത്ര തിരിക്കുകയാണെന്ന് ശ്രീ. നഖ്വി ചൂണ്ടിക്കാട്ടി. കേന്ദ്ര ഗവണ്മെന്റ് വികസിപ്പിച്ച സത്യസന്ധവും സുതാര്യവുമായ സംവിധാനം, ഹജ്ജ് സബ്സിഡി ഒഴിവാക്കിയാലും തീര്ത്ഥാടകരുടെ മേല് അനാവശ്യമായ സാമ്പത്തിക ബാധ്യതകളൊന്നും വരുന്നില്ലെന്ന് ഉറപ്പുവരുത്തുന്നുണ്ടെന്ന് അദ്ദേഹം പറഞ്ഞു.
മെഹ്റാം  ഇല്ലാതെ ഇന്ത്യയില്നിന്ന് ഇത്തവണ 2,340 മുസ്ലിം വനിതകള് ഹജ്ജ് കര്മ്മത്തിനായി യാത്രതിരിക്കുന്നുണ്ടെന്ന് കേന്ദ്ര ന്യൂനപക്ഷകാര്യ മന്ത്രി അറിയിച്ചു. കഴിഞ്ഞ തവണ 1180 വനിതകളാണ് മെഹ്റാം ഇല്ലാതെ ഹജ്ജ്ിനു പോയത്. ഇന്ത്യയില് നിന്നുള്ള ഹജ്ജ് തീര്ത്ഥാടകരില് 48 ശതമാനം വനിതകളാണ്.
ഇന്ന് ഡല്ഹി, ഗയ, ഗുവാഹതി, ശ്രീനഗര് എന്നിവിടങ്ങളില്നിന്ന് ഹജ്ജ് വിമാനങ്ങള് സര്വീസ് നടത്തുന്നുണ്ട്.
ഡല്ഹിയില്നിന്നുള്ളവര്ക്കു പുറമെ, ഉത്തര് പ്രദേശ്, ഹരിയാന, ഉത്തരാഖണ്ഡ്, ജമ്മു കാശ്മീര്, പഞ്ചാബ്, ചണ്ഡിഗഢ്, ഹിമാചല് പ്രദേശ് എന്നിവിടങ്ങളില്നിന്നുള്ള തീര്ത്ഥാടകര്ക്കും ഡല്ഹിയാണ് എംബാര്ക്കേഷന് പോയിന്റ്. രാജ്യത്താകെ 21 എംബാര്ക്കേഷന് പോയിന്റുകളാണ് ഇത്തവണയുള്ളത്.
AM/ND MRD – 382
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 189.23 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 19,500 പേര്
ചികിത്സയിലുള്ളത് 0.05 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 2,723 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,38,976 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,157 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 83.82 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,95,588 പരിശോധനകള്.
(ND
രാഷ്ട്രപതിയുടെ കാര്യാലയം
ഡോ. സർവേപള്ളി രാധാകൃഷ്ണന്റെ ജന്മവാർഷികദിനത്തിൽ രാഷ്ട്രപതി ആദരാഞ്ജലി അർപ്പിച്ചു
ഇന്ത്യൻ രാഷ്ട്രപതി ശ്രീ രാം നാഥ് കോവിന്ദ് ,മുൻ രാഷ്ട്രപതി ഡോ. സർവേപള്ളി രാധാകൃഷ്ണന് അദ്ദേഹത്തിന്റെ
ജന്മ വാർഷിക ദിനത്തിൽ  ആദരവ് അർപ്പിച്ചു. രാഷ്ട്രപതിയും,രാഷ്ട്രപതി ഭവനിലെ ഉദ്യോഗസ്ഥരും ഡോ. രാധാകൃഷ്ണന്റെ ഛായാചിത്രത്തിന് മുന്നിൽ പുഷ്പാർച്ചന നടത്തി
പ്രധാനമന്ത്രിയുടെ ഓഫീസ്
കർണാടക മുഖ്യമന്ത്രി പ്രധാനമന്ത്രിയുമായി കൂടിക്കാഴ്ച നടത്തി
കർണാടക മുഖ്യമന്ത്രി ശ്രീ സിദ്ധരാമയ്യ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
കർണാടക മുഖ്യമന്ത്രി ശ്രീ സിദ്ധരാമയ്യ പ്രധാനമന്ത്രി നരേന്ദ്രമോദിയുമായി കൂടിക്കാഴ്ച നടത്തി.
ഭവന, നഗരദാരിദ്ര ലഘൂകരണ മന്ത്രാലയം
പതിമൂന്നാമത് 'അർബൻ മൊബിലിറ്റി ഇന്ത്യ കോൺഫറൻസ്', കേന്ദ്രമന്ത്രി ശ്രീ ഹർദീപ് സിംഗ് പുരി ഉദ്ഘാടനം ചെയ്യും.
കേന്ദ്ര ഭവന നഗര കാര്യ മന്ത്രാലയം സംഘടിപ്പിക്കുന്ന പതിമൂന്നാമത്, മൊബിലിറ്റി ഇന്ത്യാ കോൺഫറൻസ് ഈ മാസം ഒമ്പതിന് നടക്കും.ഓൺലൈൻ ആയി വീഡിയോ കോൺഫ്രൻസ് /വെബിനാർ രൂപത്തിലാണ് ഒരു ദിവസം നീളുന്ന കോൺഫ്രൻസ് സംഘടിപ്പിച്ചിരിക്കുന്നത്. 'നഗര ഗതാഗത മേഖലയിലെ ഉയർന്നുവരുന്ന പ്രവണതകൾ' എന്നതാണ് ഈ വർഷത്തെ കോൺഫറൻസിന്റെ ചർച്ചാവിഷയം. കോവിഡ് 19 മഹാമാരി ഉയർത്തിയ വെല്ലുവിളികളെ നേരിടുന്നതിനും, യാത്രക്കാർക്ക് താങ്ങാനാവുന്ന ചെലവിൽ സൗകര്യപ്രദമായ യാത്ര ഉറപ്പാക്കുന്നതിനും ദേശീയ- അന്തർദേശീയ തലങ്ങളിൽ സ്വീകരിച്ച നവീനഗതാഗത മാതൃകകളാണ് പ്രധാനമായും യോഗത്തിൽ ചർച്ച ചെയ്യുന്നത്.
കേന്ദ്ര നഗര കാര്യ മന്ത്രി ശ്രീ ഹർദീപ് സിംഗ് പുരി ഉദ്ഘാടന പ്രസംഗം നടത്തും.ഗേൽ ആർകിടെക്ട് സ്ഥാപകനും മുതിർന്ന ഉപദേഷ്ടാവും ആയ പ്രൊഫസർ ജാൻഗേൽ മുഖ്യപ്രഭാഷണം നടത്തും.
രാജ്യരക്ഷാ മന്ത്രാലയം
രാജ്യ രക്ഷാമന്ത്രി ശ്രീ രാജ്നാഥ് സിംഗും ഈജിപ്ഷ്യൻ പ്രതിരോധമന്ത്രി ജനറൽ മുഹമ്മദ് സാക്കിയും കെയ്റോയിൽ ഉഭയകക്ഷി ചർച്ച നടത്തി
ന്യൂ ഡൽഹി: 2022 സെപ്റ്റംബർ 20
രാജ്യ രക്ഷാ മന്ത്രി ശ്രീ രാജ്നാഥ് സിംഗ് ഇന്നലെ  കെയ്റോയിൽ ഈജിപ്ഷ്യൻ പ്രതിരോധ മന്ത്രി ജനറൽ മുഹമ്മദ് സാക്കിയുമായി ഉഭയകക്ഷി ചർച്ച നടത്തി. ശ്രീ രാജ്നാഥ് സിംഗിന്റെ ഈജിപ്തിലെ ഔദ്യോഗിക സന്ദർശനം തുടരുകയാണ്. കൂടിക്കാഴ്ചയിൽ, പ്രതിരോധ ബന്ധം ശക്തിപ്പെടുത്തുന്നതിനുള്ള നടപടികളെക്കുറിച്ച് ഇരുപക്ഷവും ചർച്ച ചെയ്തു. തീവ്രവാദവിരുദ്ധ സംയുക്ത അഭ്യാസങ്ങളും, പരിശീലനത്തിനായുള്ള സൈനികരുടെ കൈമാറ്റവും വർദ്ധിപ്പിക്കുന്നതിൽ ഇരുപക്ഷവും സമവായത്തിലെത്തി.
ഇന്ത്യയിലെയും ഈജിപ്തിലെയും പ്രതിരോധ വ്യവസായങ്ങൾ തമ്മിലുള്ള സഹകരണം സമയബന്ധിതമായി വിപുലീകരിക്കുന്നതിനുള്ള നിർദ്ദേശങ്ങൾ വിലയിരുത്താൻ ഇരുമന്ത്രിമാരും തമ്മിൽ ധാരണയായി. പ്രാദേശിക സുരക്ഷ സംബന്ധിച്ച വീക്ഷണങ്ങൾ കൈമാറുകയും ലോക സമാധാനത്തിനും സ്ഥിരതയ്ക്കും ഇന്ത്യയുടെയും ഈജിപ്തിന്റെയും സംഭാവനകളെ ഇരുരാജ്യങ്ങളും പരസ്പരം അംഗീകരിച്ചു. COVID-19 മഹാമാരിയുടെ പശ്ചാത്തലത്തിലും, കഴിഞ്ഞ വർഷം പ്രതിരോധ ഇടപെടലുകളും കൈമാറ്റങ്ങളും ഊർജ്ജിതമായി നടന്നതിൽ ഇരുപക്ഷവും സന്തോഷം വ്യക്തമാക്കി.
ഈജിപ്ത് പ്രസിഡന്റ് ശ്രീ അബ്ദുൾ ഫത്താഹ് എൽ-സിസിയും രാജ്യ രക്ഷാ മന്ത്രിയും തമ്മിലുള്ള ചർച്ചയ്ക്ക് ശേഷം, സുരക്ഷാ, പ്രതിരോധ മേഖലകളിൽ ഉഭയകക്ഷി സഹകരണം വർധിപ്പിക്കുന്നതിൽ ശ്രദ്ധ കേന്ദ്രീകരിക്കാൻ ഇരു മന്ത്രിമാരും തീരുമാനിച്ചു. ഇരു പ്രതിരോധ മന്ത്രിമാരും പ്രതിരോധ മേഖലയിലെ സഹകരണത്തിന് ധാരണാപത്രം ഒപ്പുവെച്ചത് സന്ദർശന വേളയിലെ സുപ്രധാന നാഴികക്കല്ലായി മാറി. പരസ്പര താൽപ്പര്യമുള്ള എല്ലാ മേഖലകളിലും പ്രതിരോധ സഹകരണം വർദ്ധിപ്പിക്കുന്നതിന് ധാരണാപത്രം വഴിയൊരുക്കും.
2022 ഒക്ടോബർ 18 മുതൽ 22 വരെ ഗുജറാത്തിലെ ഗാന്ധിനഗറിൽ നടക്കുന്ന 12-ാമത് ഡിഫൻസ് എക്സ്പോയുടെ ഭാഗമായി നടക്കാനിരിക്കുന്ന ഇന്ത്യ-ആഫ്രിക്ക പ്രതിരോധ സംഭാഷണത്തിലേക്കും IOR പ്രതിരോധ മന്ത്രിമാരുടെ യോഗത്തിലേക്കും ശ്രീ രാജ്നാഥ് സിംഗ് ഈജിപ്ഷ്യൻ പ്രതിരോധമന്ത്രിയെ ക്ഷണിച്ചു.
പ്രധാനമന്ത്രിയുടെ ഓഫീസ്
റഷ്യൻ ഫെഡറേഷൻ പ്രസിഡന്റ് പുടിനുമായി പ്രധാനമന്ത്രി സംസാരിച്ചു
പ്രധാനമന്ത്രി നരേന്ദ്ര മോദി ഇന്ന് റഷ്യൻ ഫെഡറേഷൻ പ്രസിഡന്റ് . വ്ളാഡിമിർ പുടിനുമായി ടെലിഫോണിൽ സംസാരിച്ചു
വികസിച്ചുകൊണ്ടിരിക്കുന്ന കോവിഡ് -19 മഹാമാരി അവസ്ഥയെക്കുറിച്ച് നേതാക്കൾ ചർച്ച ചെയ്തു. പ്രസിഡന്റ് പുടിൻ ഇന്ത്യൻ ജനതയോടും ഗവണ്മെന്റിനോടും ഐക്യദാർഢ്യം പ്രകടിപ്പിക്കുകയും ഇക്കാര്യത്തിൽ റഷ്യ എല്ലാ പിന്തുണയും നൽകുമെന്ന് അറിയിക്കുകയും ചെയ്തു. പ്രധാനമന്ത്രി മോദി പ്രസിഡന്റ് പുടിന് നന്ദി പറഞ്ഞു. ഇന്ത്യയ്ക്ക് റഷ്യ കണിശതയാർന്ന പിന്തുണ നൽകുന്നത് തങ്ങളുടെ ശാശ്വതമായ പങ്കാളിത്തത്തിന്റെ പ്രതീകമാണെന്ന് അഭിപ്രായപ്പെട്ടു.
ആഗോള മഹാമാരിക്കെതിരെ പോരാടുന്നതിന് ഇരു രാജ്യങ്ങളും തമ്മിലുള്ള സഹകരണം രണ്ട് നേതാക്കളും നിരീക്ഷിച്ചു. ഇന്ത്യയിൽ സ്പുട്നിക്-വി വാക്സിൻ അടിയന്തിരമായി ഉപയോഗിക്കുന്നതിനുള്ള അനുമതി നൽകിയതിനെ പ്രസിഡന്റ് പുടിൻ അഭിനന്ദിച്ചു. ഇന്ത്യ, റഷ്യ, മൂന്നാം രാജ്യങ്ങൾ എന്നിവിടങ്ങളിൽ ഉപയോഗിക്കുന്നതിനായി റഷ്യൻ വാക്സിൻ ഇന്ത്യയിൽ നിർമ്മിക്കുമെന്ന് നേതാക്കൾ അഭിപ്രായപ്പെട്ടു.
വിവിധ മേഖലകളിൽ ഉഭയകക്ഷി സഹകരണം കൂടുതൽ ആഴത്തിലാക്കുന്നതിന് ഇരു നേതാക്കളും പ്രാധാന്യം നൽകി. ഇന്ത്യയുടെ ഗഗൻയാൻ പരിപാടിയ്ക്ക് റഷ്യയിൽ നിന്ന് ലഭിച്ച പിന്തുണയ്ക്കും നാല് ഗഗൻയാൻ ബഹിരാകാശയാത്രികരുടെ റഷ്യൻ ഘട്ട പരിശീലനം പൂർത്തിയാക്കിയതിനും പ്രധാനമന്ത്രി മോദി അഭിനന്ദനം അറിയിച്ചു.
ഹൈഡ്രജൻ സമ്പദ്വ്യവസ്ഥ ഉൾപ്പെടെയുള്ള പുനരുപയോഗ ഊർജ്ജമേഖലയിൽ സഹകരണം വർദ്ധിപ്പിക്കുന്നതിനുള്ള സാധ്യത രണ്ട് നേതാക്കളും നിരീക്ഷിച്ചു.
ഇരു രാജ്യങ്ങളിലെയും വിദേശ, പ്രതിരോധ മന്ത്രിമാർ ഉൾപ്പെടുന്ന പുതിയ 2 + 2 സംഭാഷണം മന്ത്രി തലത്തിൽ സ്ഥാപിക്കാൻ നേതാക്കൾ തീരുമാനിച്ചു.
2019 സെപ്റ്റംബറിൽ വ്ളാദിവോസ്റ്റോക്കിൽ നടന്ന കഴിഞ്ഞ ഉച്ചകോടിയിൽ എടുത്ത സുപ്രധാന തീരുമാനങ്ങൾ ഇരു നേതാക്കളും അനുസ്മരിച്ചു. ഈ വർഷം അവസാനം ഉഭയകക്ഷി ഉച്ചകോടിക്കായി പ്രസിഡന്റ് പുടിന്റെ ഇന്ത്യാ സന്ദർശനത്തെ കാത്തിരിക്കുകയാണെന്ന് പ്രധാനമന്ത്രി മോദി അറിയിച്ചു. ഇത് വ്യക്തിപരവും, വിശ്വസ്തതയുമുള്ള തങ്ങളുടെ സംഭാഷണങ്ങൾ തുടരാനുള്ളൻ ഴുവൻ പിന്തുണയും പ്രസിഡന്റ് പുടിൻ ഉറപ്പ് നൽകി. ഉഭയകക്ഷി, അന്താരാഷ്ട്ര വിഷയങ്ങളിൽ അടുത്ത ബന്ധം പുലർത്താൻ ഇരു നേതാക്കളും സമ്മതിച്ചു. 2021 ൽ ബ്രിക്സിന്റെ അധ്യക്ഷപദവി ഇന്ത്യ അലങ്കരിക്കുമ്പോൾ അതിന്റെ വിജയത്തിന് റഷ്യയുടെ പൂർണ്ണ പിന്തുണയും പ്രസിഡന്റ് പുടിൻ ഉറപ്പ് നൽകി.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 184.87 കോടി കടന്നു
ന്യൂ ഡൽഹി: ഏപ്രിൽ 5, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 184.87 കോടി  കടന്നു. 2,22,15,213 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 1.92 കോടിയിൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
രാജ്യത്ത് ചികിത്സയിൽ ഉള്ളവരുടെ എണ്ണം കുറഞ്ഞു വരികയാണ്. നിലവിൽ ചികിത്സയിലുള്ളത് 12,054 പേരാണ്. ഇത് ആകെ രോഗബാധിതരുടെ 0.03% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,280 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,96,369 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 795 പേർക്കാണ്.
കഴിഞ്ഞ 24 മണിക്കൂറിൽ 4,66,332 പരിശോധനകൾ നടത്തി. 79.15 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.22 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.17 ശതമാനമാണ്.
RRTN
(
ആരോഗ്യ, കുടുംബക്ഷേമ മന്ത്രാലയം
അവയവദാന നയം കേന്ദ്ര ആരോഗ്യമന്ത്രി ഡോ. മൻസുഖ് മാണ്ഡവ്യ അവലോകനം ചെയ്തു
(ന്യൂ ഡൽഹി: മെയ് 3, 2023
അവയവദാന, അവയവമാറ്റ മേഖലയെ നവീകരിക്കുന്നതിന് ദീർഘവീക്ഷണത്തോടെയുള്ള ഘടനാപരമായ മാറ്റങ്ങൾക്ക് കേന്ദ്ര ഗവൺമെന്റ് ഒരുങ്ങുകയാണ്. കേന്ദ്ര ആരോഗ്യമന്ത്രി ഡോ. മൻസുഖ് മാണ്ഡവ്യ, ഇന്ന് ആരോഗ്യ സഹമന്ത്രി ഡോ. ഭാരതി പ്രവീൺ പവാറിന്റെയും ആരോഗ്യ മന്ത്രാലയത്തിലെ മുതിർന്ന ഉദ്യോഗസ്ഥരുടെയും സാന്നിധ്യത്തിൽ, രാജ്യത്തെ അവയവദാനത്തിന്റെയും മാറ്റിവയ്ക്കലിന്റെയും സ്ഥിതിഗതികൾ അവലോകനം ചെയ്തു.
"മൻ കി ബാത്ത്" പരിപാടിയുടെ 99-ാം പതിപ്പിൽ സഹജീവികളുടെ ജീവൻ രക്ഷിക്കുകയെന്ന അവയവദാനത്തിന്റെ മഹത്തായ ലക്ഷ്യത്തിനായി മുന്നോട്ട് വരാൻ പ്രധാനമന്ത്രി ശ്രീ നരേന്ദ്ര മോദി ആഹ്വാനം ചെയ്തിരുന്നു. ഇത് രാജ്യത്തെ അവയവദാനത്തിന് പുത്തൻ ഉണർവേകിയിട്ടുണ്ട്. രാജ്യത്തെ മൊത്തം അവയവമാറ്റ ശസ്ത്രക്രിയകളുടെ എണ്ണം 2013-ൽ 5,000-ൽ താഴെ ആയിരുന്നത് 2022-ൽ 15,000- ത്തിലധികമായി വർദ്ധിച്ചു. ദേശീയ , പ്രാദേശിക , സംസ്ഥാന തലത്തിലുള്ള  അവയവങ്ങളും ടിഷ്യൂകളും മാറ്റിവെക്കാനുള്ള സ്ഥാപന ശൃംഖലയുടെ മികച്ച ഏകോപനം കാരണം ഇപ്പോൾ മരിച്ച ഓരോ ദാതാവിന്റെയും കൂടുതൽ അവയവങ്ങൾ ഉപയോഗിക്കാനാകുന്നു. 2016ൽ 930 മരണപ്പെട്ട ദാതാക്കളിൽ നിന്ന് 2265 അവയവങ്ങൾ ഉപയോഗിച്ചപ്പോൾ, 2022ൽ 904 മരണമടഞ്ഞ ദാതാക്കളിൽ നിന്ന് 2765 അവയവങ്ങൾ ഉപയോഗിക്കാൻ കഴിഞ്ഞു.
ആശുപത്രികളിൽ അവയവദാനവും മാറ്റിവയ്ക്കൽ പദ്ധതിയും നടപ്പിലാക്കുന്നതിനുള്ള ഘട്ടം ഘട്ടമായുള്ള മാർഗ്ഗനിർദ്ദേശമായും ട്രാൻസ്പ്ലാൻറ് കോ-ഓർഡിനേറ്റർമാരുടെ പരിശീലനത്തിനായുള്ള ഒരു സ്റ്റാൻഡേർഡ് കോഴ്സ് എന്ന നിലയിലും NOTTO ഒരു ട്രാൻസ്പ്ലാൻറ് മാനുവൽ തയ്യാറാക്കി വരുന്നു. ഈ രണ്ട് രേഖകളും ഉടൻ പൂർത്തിയാക്കി പുറത്തുവിടും. പദ്ധതിയുടെ മികച്ച നിർവ്വഹണത്തിനായി ഏകോപനം, IEC, ട്രെയിനിംഗ്, എച്ച്ആർ/അക്കൗണ്ടുകൾ എന്നിവയ്ക്കായി NOTTO യിൽ നാല് സ്തംഭങ്ങൾ സൃഷ്ടിച്ചിട്ടുണ്ട്. പൊതുതാൽപ്പര്യം മുൻനിർത്തിയുള്ള പ്രത്യേക ക്ഷേമ നടപടിയായി അവയവം ദാനം ചെയ്യുന്ന കേന്ദ്ര ഗവണ്മെന്റ് ജീവനക്കാർക്ക് ഇന്ത്യ ഗവണ്മെന്റ് അടുത്തിടെ 42 ദിവസം വരെ പ്രത്യേക കാഷ്വൽ ലീവ് അനുവദിച്ചിട്ടുണ്ട്. .
രാജ്യത്ത് അവയവ ദാനവും മാറ്റിവയ്ക്കലും വർധിപ്പിക്കുന്നതിനുള്ള കൂടുതൽ നയ പരിഷ്കാരങ്ങൾക്കായി അന്താരാഷ്ട്രതലത്തിലെ മികച്ച രീതികൾ കേന്ദ്ര ആരോഗ്യ, കുടുംബക്ഷേമ മന്ത്രാലയം ഉൾക്കൊള്ളുന്നു.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ 4x400 മീറ്റർ മിക്സഡ് റിലേയിൽ വെള്ളി നേടിയ ഇന്ത്യൻ ടീമിന് പ്രധാനമന്ത്രിയുടെ പ്രശംസ
ഏഷ്യൻ ഗെയിംസിൽ 4x400 മീറ്റർ മിക്സഡ് റിലേയിൽ വെള്ളി മെഡൽ നേടിയതിന് മുഹമ്മദ് അജ്മൽ, വിത്യ രാംരാജ്, രാജേഷ് രമേഷ്, വെങ്കിടേശൻ ശുഭ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"ഏഷ്യൻ ഗെയിംസിലെ 4x400 മീറ്റർ മിക്സഡ് റിലേ ഇനത്തിൽ നമ്മുടെ കായികതാരങ്ങൾ വെള്ളിമെഡൽ നേട്ടം
മുഹമ്മദ് അജ്മൽ, വിത്യ രാംരാജ്, രാജേഷ് രമേഷ് , വെങ്കിടേശൻ ശുഭ എന്നിവർക്ക് ഈ മികച്ച വിജയത്തിന് അഭിനന്ദനങ്ങൾ. അവരുടെ ടീം വർക്ക് മികച്ചതായിരുന്നു. ”
--NS--
(
പ്രധാനമന്ത്രിയുടെ ഓഫീസ്
പ്രധാനമന്ത്രി കശ്മീരി പണ്ഡിറ്റ് സമൂഹത്തിനു ജ്യേഷ്ഠ അഷ്ടമി ആശംസകള് നേര്ന്നു
പ്രധാനമന്ത്രി ശ്രീ. നരേന്ദ്ര മോദി കശ്മീരി പണ്ഡിറ്റ് സമൂഹത്തിനു ജ്യേഷ്ഠ അഷ്ടമി ആശംസകള് നേര്ന്നു.
'എല്ലാ ആശംസകളും, വിശേഷിച്ച് കശ്മീരി പണ്ഡിറ്റുകള്ക്ക്; ജ്യേഷ്ഠ അഷ്ടമി വിശേഷ വേളയില്.
മാതാ ഖീര് ഭവാനിയുടെ ദൈവികമായ അനുഗ്രഹത്താല് എല്ലാവരും സന്തോഷമുള്ളവരും ആരോഗ്യമുള്ളവരും അഭിവൃദ്ധിയുള്ളവരും ആയിരിക്കട്ടെ', പ്രധാനമന്ത്രി പറഞ്ഞു.
(